Tyrkia nekter å utlevere irakisk visepresident
Han kan bli i Tyrkia så lenge han ønsker, sier statsminister Tayyip Recep Erdogan. - Jeg skal si det svært klart: Vi er villige til å ha Hashemi her så lenge han ønsker, og vi vil ikke utlevere ham, sa Erdogan tirsdag på en pressekonferanse i hovedstaden Ankara. En irakisk domstol dømte søndag Hashemi til døden in absentia, etter at han var funnet skyldig i drap på en jurist og en offiser. Hashemi sier selv at han er uskyldig og at de mange anklagene mot ham er politisk motivert. Hashemi rømte fra Bagdad tidligere i år, og har før flukten til Tyrkia oppholdt seg i nord i Irak. Også ledelsen i de kurdiske områdene har nektet å utlevere ham.
Tyrkia nekter å utlevere Iraks tidligere visepresident Tareq al-Hashemi, som er dømt til døden i hjemlandet.